Na osnovu Zakona o inovacionoj djelatnosti (Službeni list Crne Gore br. 82/20), Strategije pametne specijalizacije Crne Gore 2019-2024, Operativnog programa za implementaciju Strategije pametne specijalizacije Crne Gore (2021-2024), Strateškog plana razvoja Naučno-tehnološkog parka Crne Gore, Pravilnika o postupku, načinu i uslovima davanja u zakup poslovnih prostora po osnovu Javnih poziva za prijem stanara br. 01/24-394 od 01.07.2024. godine, Pravilnika o bližim kriterijumima za obrazovanje i način rada Komisije za evaluaciju prijava po osnovu Javnih poziva za prijem stanara br. 01/24-395 od 01.07.2024. godine, Pravilnika o obliku i sadržaju elektronskog registra evaluatora br. 01/24-396 od 01.07.2024. godine, Odluke Odbora direktora br. 01/24-397 od 01.07.2024. godine i Zaključka Vlade Crne Gore br. 08-011/24-3862/2 od 04.07.2024. godine, Naučno-tehnološki park Crne Gore d.o.o. (u daljem tekstu: „NTP CG”) objavljuje:

**JAVNI POZIV**

**startapovima/spinofovima i timovima sa inovativnim potencijalom za prijem stanara u Naučno-tehnološki park Crne Gore**

1. **UVOD:**

NTP CG d.o.o. osnovan je u partnerstvu Vlade Crne Gore i Univerziteta Crne Gore, uz zajedničku viziju da postane ključno mjesto na kojem će se spajati inovativni i kreativni pojedinci i projekti, uz intenzivnu saradnju naučnoistraživačke i privredne zajednice, a sve u cilju stvaranja jakog inovaciono-preduzetničkog ekosistema zemlje. Više informacija na [www.ntpark.me](http://www.ntpark.me).

NTP CG osnovan je u svrhu postizanja sljedećih ciljeva:

* Unaprjeđenje inovaciono**-**preduzetničkog ekosistema u Crnoj Gori;
* Razvoj programa podrške za startapove/spinofove i timove sa inovativnim potencijalom, kao i pravnim licima koja obavljaju inovacionu i naučnoistraživačku djelatnost;
* Podrška razvoju digitalnih rješenja u različitim sektorima ekonomije;
* Podrška u komercijalizaciji inovativnih proizvoda i/ili usluga, kao i izvoza;
* Saradnja sa akademskim, istraživačkim i razvojnim institucijama u cilju komercijalizacije istraživanja i promocije preduzetništva;
* Uspostavljanje efikasnije saradnje između javnog sektora, biznis i akademske zajednice, radi unaprjeđenja poslovnog ambijenta Crne Gore;
* Unaprjeđenje saradnje u upravljanju intelektualnom svojinom i transferom tehnologija.

U skladu sa pravnim i strateškim okvirom usmjerenim na razvoj inovaciono**-**preduzetničkog ekosistema u Crnoj Gori, NTP CG objavljuje Poziv za prijem stanara startapovima/spinofovima i timovima sa inovativnim potencijalom, radi ostvarivanja sljedećih ciljeva:

* Ubrzan razvoj, sticanje novih znanja i vještina pojedinaca / timova / organizacija za potrebe tržišnog nastupa, kroz procese umrežavanja i generisanja novih poslovnih projekata;
* Stimulisanje pokretanja i/ili razvoja biznisa od strane startapova/spinofova i timova sa inovativnim potencijalom;
* Upravljanje intelektualnom svojinom i transferom tehnologija u cilju podsticanja komercijalizacije naučno-istraživačkih rezultata;
* Kreiranje i razvoj inovativnih proizvoda, usluga i procesa u oblasti visokih tehnologija sa potencijalom za rast i otvaranje novih visoko kvalifikovanih radnih mjesta;
* Stimulisanje izvoza inovativnih proizvoda i usluga;
* Povezivanje stanara NTP-a sa akterima inovaciono-preduzetničkog ekosistema u zemlji i inostranstvu.:

1. **PRAVO UČEŠĆA:**

Pravo učešća u Javnom pozivu imaju startapovi/spinofovi i timovi sa inovativnim potencijalom koji razvijaju inovativne proizvode[[1]](#footnote-1), usluge ili tehnologije, i to:

* 1. **Startapovi/Spinofovi[[2]](#footnote-2)** sa sjedištem u Crnoj Gori mogu učestvovati na ovom Javnom pozivu pod sljedećim uslovima:
* protiv njih se ne vode postupci likvidacije ili stečaja i nije im izrečena mjera trajne ili privremene zabrane obavljanja poslovne djelatnosti;
* zakonski zastupnik nije osuđivan za krivična djela protiv privrede i protiv životne sredine, za krivično djelo primanja ili davanja mita i krivično djelo prevare;
* ne posluju u nekoj od sljedećih oblasti: proizvodnja/trgovina oružjem i municijom, proizvodnja/trgovina alkoholnim pićima (izuzev piva i vina), proizvodnja/trgovina akciznom robom, igre na sreću;
* proizvod ili tehnologija ne narušavaju biodiverzitet i/ili ugrožavaju životnu sredinu.

Prijave se mogu podnositi samo po osnovu jednog Javnog poziva za prijem stanara u Naučno-tehnološki park.

* 1. **Timovi** sa inovativnim potencijalom (neformalni timovi pojedinaca) usmjereni na razvoj inovativnih ili visokotehnoloških proizvoda, usluga ili procesa sa značajnim potencijalom rasta na tržištu.

1. **DOSTUPNE USLUGE PODRŠKE NAUČNO-TEHNOLOŠKOG PARKA CRNE GORE:** 
   1. **Infrastrukturna podrška**

Infrastrukturna podrška podrazumijeva korišćenje raspoloživog poslovnog prostora u objektu NTP CG, bul. Mihaila Lalića bb, 81000 Podgorica, koja se sastoji od:

* + 1. Osnovnih usluga:
* kancelarijskog multifunkcionalnog prostora;
* „co-working“ prostora;
* kongresnog centra i sala za sastanke;
* pristupa brzom internetu i ostalim savremenim tehnološkim instalacijama;
  + 1. Posebnih usluga:
* uslovnog pristupa specijalizovanim laboratorijama;
* ograničenog broja garažnih i spoljnih parking mjesta;
* magacinskog prostora;
* ostalih zajedničkih prostora (teretana, igraonica za djecu i dr.).
  1. **Stručna / poslovna podrška:**
* podrška u rastu i razvoju;
* treninzi i edukacija;
* mentorske usluge;
* marketing usluge;
* usluge povezivanja i umrežavanja sa domaćim i međunarodnim poslovnim partnerima;
* organizacija skupova, seminara, konferencija i sl.;
* ostalih stručnih i poslovnih usluga i ostalih aktivnosti u sklađenih sa vizijom i misijom NTP CG.

1. **NAČIN KORIŠĆENJA USLUGA PODRŠKE:**
   1. Definisane usluge mogu koristiti startapovi/spinofovi i timovi sa inovativnim potencijalom čije prijave su ocijenjene pozitivno i rangirane u skladu sa definisanim kriterijumima evaluacije i selekcije (Tačka 7) i dostupnim infrastrukturnim kapacitetima NTP CG.
   2. Tržišna vrijednost infrastrukturnih usluga definisana je Odlukom o cijeni infrastrukturnih usluga NTP CG.
   3. NTP CG stavlja usluge podrške iz tačke 3.1.1. na raspolaganje startapovima (za vrijeme trajanja statusa startapa), spinofovima (startapovi osnovani od strane matičnog pravnog lica a najviše do navršene pete godine od osnivanja) i timovima sa inovativnim potencijalom (timovi koji su se kvalifikovali imaju obavezu da se u roku od 30 dana registruju u Centralni registar privrednih subjekata, do tada imaju pravo korišćenja co-working prostora bez plaćanja naknade, a nakon čega im se ostale usluge iz 3.1.1. stavljaju na raspolaganje do 5 godina od dana registracije), u skladu sa definicijom iz člana 10 Zakona o inovacionoj djelatnosti, pod sljedećim uslovima:

* U prvoj godini korišćenja infrastrukturnih usluga startapovi/spinofovi i timovi sa inovativnim potencijalom plaćaju 25% definisane vrijednosti usluga;
* U drugoj godini korišćenja infrastrukturnih usluga startapovi/spinofovi i timovi sa inovativnim potencijalom plaćaju 40% definisane vrijednosti usluga, a nakon izvršene evaluacije razvoja društva što će se posebno definisati ugovorom;
* U trećoj godini korišćenja infrastrukturnih usluga startapovi/spinofovi i timovi sa inovativnim potencijalom plaćaju 55% definisane vrijednosti usluga, a nakon izvršene evaluacije razvoja društva što će se posebno definisati ugovorom;
* U četvrtoj godini korišćenja infrastrukturnih usluga startapovi/spinofovi i timovi sa inovativnim potencijalom plaćaju 70% definisane vrijednosti usluga, a nakon izvršene evaluacije razvoja društva što će se posebno definisati ugovorom;
* U petoj godini korišćenja infrastrukturnih usluga startapovi/spinofovi i timovi sa inovativnim potencijalom plaćaju 85% definisane vrijednosti usluga, a nakon izvršene evaluacije razvoja društva što će se posebno definisati ugovorom.

Dio za koji je umanjena cijena, a s obzirom na činjenicu da se radi o subjektima koji obavljaju privrednu/ekonomsku djelatnost, smatraće se “de minimis” pomoći (državna pomoć male vrijednosti), te će ovi korisnici biti u obavezi da postupaju u skladu sa Pravilnikom o listi pravila državne pomoći („Službeni list CG“, br. 35/14, 02/15, 38/15, 20/16, 33/20, 38/20, 130/20, 44/21, 15/22, 52/22 34/23, 57/23, 115/23, 26/24), kao i u skladu sa odredbama iz zakonskih akata kojima se ova oblast reguliše. Ukupan iznos pomoći male vrijednosti (de minimis) koja se dodjeljuje jednom korisniku ne smije kumulativno prelaziti 300.000,00 € tokom bilo kojeg perioda od tri fiskalne godine. Popunjen Obrazac izjave za pomoći male vrijednosti potrebno je dostaviti NTP CG d.o.o. prije potpisivanja Ugovora o zakupu prostora u NTP CG. Davalac državne pomoći – Naučno-tehnološki park Crne Gore d.o.o, biće u obavezi da podatke o dodijeljenoj de minimis pomoći unese u odgovarajući registar državne pomoći kod Agencije za zaštitu konkurencije (AZZK).

* 1. Infrastrukturne usluge iz tačke 3.1.2. (koje se odnose na: ograničeni broja garažnih i spoljnih parking mjesta) naplaćivaće se u punom iznosu koji je definisan Odlukom o cijeni infrastrukturnih usluga NTP CG.
  2. Ostale infrastrukturne usluge is tačke 3.1.2. (koje se odnose na: uslovni pristup specijalizovanim laboratorijama; usluge magacinskog prostora i ostalih zajedničkih prostora (teretana, igraonica za djecu i dr.)) naplaćivaće se u punom iznosu koji će biti naknadno definisan Odlukom o cijeni ostalih posebnih infrastrukturnih usluga NTP CG.
  3. Troškovi režije (električna energija, voda, obezbjeđenje, održavanje higijene i dr.) će biti posebno obračunavani i naplaćeni u skladu sa Odlukom o cijeni infrastrukturnih usluga NTP CG.
  4. Usluge iz tačke 3.2. stanari NTP CG će koristiti bez nadoknade, osim specifičnih usluga koje će biti predmet posebnog ugovaranja.
  5. Timovi sa inovativnim potencijalom koji su se kvalifikovali za stanara NTP CG imaju obavezu da se u roku od 30 dana registruju u Centralni registar privrednih subjekata, a do tada imaju pravo korišćenja co-working prostora bez plaćanja naknade, nakon čega stiču pravo na korišćenje ostalih infrastrukturnih usluga pod prethodno navedenim uslovima.
  6. Dobijanjem statusa stanara NTP CG, svi uslovi korišćenja infrastrukturnih i drugih usluga biće definisani Ugovorom o zakupu.

1. **PODNOŠENJE PRIJAVE:**

Prijave se podnose isključivo elektronski, putem portala [www.ntpark.me](http://www.ntpark.me) na kojem su dostupni svi potrebni obrasci za prijavljivanje.

* 1. Popunjen Prijavni obrazac definisan ovim Javnim pozivom dostupan je na Web stranici [www.ntpark.me](http://www.ntpark.me).
  2. Ostala dokumentacija:
     1. Startapovi/ spinofovi (pravna lica):
  + Rješenje o registraciji ili izvod iz Centralnog registra privrednih subjekata;
  + Statut Društva;
  + Dokaz da se za pravno lice ne vodi postupak likvidacije;
  + Dokaz da se za pravno lice ne vodi postupak stečaja, i da im nije izrečena mjera trajne ili privremene zabrane obavljanja poslovne djelatnosti;
  + Izvod iz kaznene evidencije za zakonskog zastupnika;
  + Potvrda da redovno izvršavaju obaveze plaćanja poreza i doprinosa na lična primanja, poreza na dobit pravnih lica i poreza na dodatu vrijednost, odnosno redovno izmiruju reprogramirane poreske obaveze;
  + Finansijski iskazi za posljednje dvije godine ili projekcije finansijskog poslovanja;
  + Rješenje ministarstva nadležnog za poslove inovacija o upisu u Registar inovacione djelatnosti (u slučaju da je Podnosilac prijave upisan u Registar);
  + Biografije odgovornih lica (izvršni direktor, predsjednik odbora direktora, predsjednik skupštine društva i sl.);
  + Ostala relevantna dokumentacija koja je u skladu sa ciljevima Javnog poziva, ukoliko postoji (biznis plan, certifikati, nagrade, dokazi o učešću u programima podrške, ugovor o investiciji).
    1. Timovi sa inovativnim potencijalom:
* Prezentacija poslovne ideje („Pitch deck“);
* Ostala relevantna dokumentacija koja je u skladu sa ciljevima Javnog poziva (biznis plan, certifikati, nagrade, učešće u programima podrške).

1. **ROKOVI I NAČIN PRIJAVLJIVANJA**

Prijave se podnose isključivo elektronski na web stranici NTP CG – www.ntpark.me. Nakon procesa evaluacije, dokumentaciju je potrebno dostaviti u originalu ili notarski ovjerenu, koja ne smije biti starija od 3 mjeseca.

Javni poziv je otvoren zaključno sa 31.08.2024. godine.

Sve informacije u vezi sa Javnim pozivom se mogu dobiti na web stranici NTP CG ili slanjem upita na email adresu: [javnipoziv@ntpark.me](mailto:javnipoziv@ntpark.me).

1. **EVALUACIJA I SELEKCIJA** **PRIJAVA**

Nakon isteka roka za prijavu na Javni poziv, sve prijave prolaze kroz administrativnu provjeru popunjenog prijavnog obrasca i priložene dokumentacije definisane u tački 5.2. Ukoliko su zadovoljeni svi uslovi Javnog poziva, prijava se prosleđuje ***Komisiji za evaluaciju prijava*** na ocjenjivanje. Svi podnosioci prijava koji ne zadovolje administrativnu provjeru biće obaviješteni na mail adresu sa koje su dostavili prijavu.

Svi podaci navedeni u obrascima i dokumentima koji su podnijeti uz prijavu na Javni poziv tretiraće se kao povjerljivi, izuzev onih podatka koji su javno dostupni.

Ocjenjivanje prispjelih prijava će obavljati *Komisija za evaluaciju prijava po osnovu Javnih poziva za prijem stanara u NTP CG* u skladu sa *Pravilnikom o bližim kriterijumima za obrazovanje i način rada Komisije za evaluaciju prijava po osnovu Javnih poziva za prijem stanara*.

Nakon završenog procesa ocjenjivanja od strane Komisije, podnosioci prijava će dobiti obavještenje o rezultatu evaluacije njihovih prijava u formi evaluacionog izvještaja na mail adresu sa koje su dostavili prijavu, dok će Evaluaciona lista prijava sa brojem poena biti objavljena na web sajtu NTP CG.

Podnosioci prijava koji ostvare više od 60 poena dobiće priliku da uđu u pregovarački proces o definisanju obima infrastrukturne podrške iz tačke 3.1. ovog poziva. Podnosioci prijava sa većim brojem poena imaće prednost u procesu pregovaranja za status stanara u NTP CG, uzimajući u obzir dostupnost kapaciteta infrastrukturne podrške.

Ugovori sa podnosiocima prijava će se zaključivati sukcesivno, u skladu sa rezultatima pregovaračkog procesa.

Pozitivno ocijenjeni podnosioci prijava koji zbog ograničenosti kapaciteta infrastrukturne podrške ne budu u mogućnosti da zaključe Ugovor o zakupu prostora, dobiće mogućnost da zaključe Ugovor kao virtuelni stanari u NTP CG.

* 1. **Kriterijumi za izbor stanara**

|  |  |
| --- | --- |
| OPŠTI USLOVI (ELIMINATORNI) |  |
| * Administrativna provjera obrasca i dokumentacije | **DA / NE** |
| * Prijava podnosioca je ostvarila 60 i više poena | **DA / NE** |
| * Tehnički i logistički zahtjevi podnosioca prijave odgovaraju infrastrukturnim mogućnostima NTP-a | **DA / NE** |
| * Protiv pravnog lica se ne vode postupci likvidacije ili stečaja, nije im izrečena mjera trajne ili privremene zabrane obavljanja poslovne djelatnosti | **DA / NE** |

|  |  |  |
| --- | --- | --- |
| Prioritet kriterijuma | Kriterijumi selekcije | Broj poena |
| **1** | **PROIZVOD/USLUGA** | **25** |
| *1.1.* | *Dostignuta faza razvoja (Zaštita intelektualne svojine i sl.)* | *1 – 10* |
| *1.2.* | *Inovativnost* | *1 – 15* |
| **2** | **TRŽIŠTE** | **20** |
| *2.1.* | *Identifikacija ciljne grupe (segmenata) potrošača* | *1 – 5* |
| *2.2.* | *Identifikacija tržišta za plasman proizvoda i usluga* | *1 – 5* |
| *2.3.* | *Potencijal rasta na međunarodnom tržištu* | *1 – 10* |
| **3** | **LJUDSKI RESURSI** | **20** |
| *3.1.* | *Potencijal razvojnog tima* | *1 – 10* |
| *3.2.* | *Planirano novo zapošljavanje* | *1 – 5* |
| *3.3.* | *Učešće u programima podrške razvoja startapova u zemlji i inostranstvu (nagrade, programi, treninzi, edukacije, takmičenja i sl.)* | *1 – 5* |
| **4** | **FINANSIJE** | **20** |
| *4.1.* | *Finansijski izvještaji i/ili projekcije finansijskog poslovanja* | *1 – 10* |
| *4.2.* | *Investicije i/ili grantovi* | *1 – 10* |
| **5** | **RIZICI POSLOVANJA** | **5** |
| *5.1.* | *Rizici su identifikovani i definisane su mjere za prevazilaženje prepoznatih rizika* | *1 – 5* |
| **6** | **RJEŠENJE O UPISU U REGISTAR INOVACIONE DJELATNOSTI (NE ili DA)** | **0 ili 5** |
| **7** | **UTICAJ NA DRUŠTVENU ZAJEDNICU** | **5** |
| MAKSIMALAN BROJ POENA | | 100 |

1. **OPŠTE INFORMACIJE**

Javni poziv je dostupan na internet adresi [www.ntpark.me](http://www.ntpark.me) i otvoren zaključno sa 31.08.2024. godine.

Informacije u vezi sa Javnim pozivom se mogu dobiti slanjem upita na adresu: [javnipoziv@ntpark.me](mailto:javnipoziv@ntpark.me), ili putem telefona + 382 20 270 777 svakog radnog dana od 10.00 do 15.00h.

1. *U smislu ovog Javnog poziva primjenjiavaće se definicija iz člana 10 Zakona o inovacionoj djelatnosti.* [↑](#footnote-ref-1)
2. *Član 10 Zakona o inovacionoj djelatnosti („Sl. list CG”, br. 82/20).* [↑](#footnote-ref-2)